Inventar és cosa d’uns pocs - The New Barcelona Post\nPer Berta Roig Relloso | 11 Jun 2018\nCatalunya, seguida de Madrid i el País Basc, són els territoris que més sol·licituds de patents europees van registrar, sumant entre els tres més del 65% de l’activitat. És una concentració que es repeteix, en major o menor mesura, any rere any. De fet, Catalunya per si sola va ser la responsable del 37,6% del total de les patents\nL’any passat la sol·licitud de patents europees iniciades a Espanya va créixer en un 7,4% fins a un total de 1.676, segons les dades de l’Oficina Europea de Patents (EPO per les seves sigles en anglès). Espanya va ser un dels països amb un major increment i va quasi duplicar l’augment global de l’activitat registrada respecte del 2016 (3,9%). Però a pesar d’aquesta millora, l’informe anual de l’EPO també mostra que el país segueix estant a la cua d’Europa en aquesta activitat, molt per sota d’Estats com Suècia, Holanda o Dinamarca, i que els 1.676 expedients iniciats aquí van suposar tan sols l’1% dels prop de 166.000 registrats a l’EPO, i originats tant a països europeus com de la resta del món.\nPerò dins Espanya hi ha també locomotores i vagons de cua. Catalunya, seguida de Madrid i el País Basc, són els territoris que més sol·licituds de patents europees van registrar, sumant entre els tres més del 65% de l’activitat. És una concentració que es repeteix, en major o menor mesura, any rere any. De fet, Catalunya per si sola va ser la responsable del 37,6% del total de les patents (amb un volum de 633 sol·licituds i un increment del 15,7% respecte del 2016). L’explicació d’aquesta concentració està estretament relacionada amb el pes significant que té la indústria en aquest territoris, ja que és precisament la necessitat d’aquestes fàbriques per a exportar els seus productes el que ha acompanyat la sol·licitud de patents. Per això tampoc resulta estrany que els EE.UU., Alemanya i el Japó siguin els països d’origen que lideren el rànquing de l’EPO. Els tres van sumar més del 50% del total.\nSi s’amplia la fotografia a la sol·licitud de patents mundials, i segons les dades de l’Oficina Espanyola de Patents i Marques (OEPM), durant el 2017 Espanya va registrar 1.407 expedients via PCT (el sistema internacional), el que suposa menys de l’1% del total. A més aquesta xifra va ser menor a la de 2016 (un 6,44% menys). Una explicació possible a aquesta davallada és que les empreses es van focalitzar sobretot en les patents d’àmbit europeu, que de fet és on es concentra la gran majoria de les exportacions espanyoles.\nTambé va caure el número de patents nacionals, és a dir, les que només tenen validesa per a protegir un determinat invent al territori espanyol. Segons l’OEPM es va passar de les 2.849 de 2016 a les 2.286 de 2017, és a dir, un 20% menys. Aquest descens s’explica en part pel canvi en la llei espanyola, que va restringir-ne la sol·licitud. Abans el procediment en la concessió no preveia un examen sobre la innovació que realment aportava aquell invent, sinó que es concedia per defecte. Amb el canvi normatiu, que va entrar en vigor l’abril de l’any passat, Espanya donava un pas definitiu per adaptar la seva legislació a les condicions i requisits que imperen a la majoria dels països avançats. I de pas feia que molts sol·licitants optessin ara directament per una patent europea.\nPerò més enllà de les dades globals sobre expedients, de les estadístiques de l’OEPM es poden extreure altres conclusions. Una de les més evidents és que això de patentar, a Espanya, és cosa d’uns pocs, i aquesta concentració explica també perquè les xifres no acaben d’enlairar-se per assimilar-se més al volum d’altres països de l’entorn. Només cal mirar el llistat d’institucions, universitats i empreses que lideren les estadístiques, any rere any, de l’Oficina de Patents espanyola. El Consejo Superior de Investigaciones Científicas (CSIC), Seat, BSH Electrodomésticos España, Airbus, Laboratoris del Dr. Esteve, Repsol, Fundación Tecnalia, i universitats politècniques com la de València, Catalunya o Madrid, estan sempre al capdavant de les llistes i els seus noms es repeteixen una i altra vegada.\nPer perfils de sol·licitants, les empreses encara no superen el 50% de les demandes (es queden en el 43,6% del total) mentre que les universitats assumeixen el 16%, el CSIC i els organismes públics prop d’un 4% i la resta (el 36,7%) queda en mans de particulars. Pel que fa a les empreses, i a l’igual que passa amb les que exporten regularment, el grup de noms que es va repetint en les estadístiques de l’OEPM cada any és més aviat reduït. I això explica també perquè costa millorar el posicionament d’Espanya al rànquing mundial de la innovació.\nUn altre element interessant d’anàlisi és que si es centra la mirada només en les patents internacionals sol·licitades davant l’OEPM, el rànquing queda liderat quasi en exclusiva per les universitats i les institucions públiques. Aquí les empreses queden relegades a una presència molt menor. D’alguna manera, les dades ens diuen que les multinacionals presents a Espanya fan la gran recerca a altres països i que la que es fa aquí té una destinació molt més enfocada al mercat local o com a molt a l’europeu.\nCentrem ara l’anàlisi a Catalunya. Segons un estudi recent de la Generalitat, el número d’empreses innovadores a Catalunya s’ha mantingut força estable en els darrers anys. En el període 2014-2016 el govern català en comptabilitzava 7.933, quasi les mateixes que en el període entre 2013 i 2015 (7.901) i relativament similar a les registrades en 2010-2012 (7.318). Això pel que fa a les empreses que no són de base tecnològica. En aquest cas el número d’empreses que tenen un alt component d’innovació es manté més o menys estable al voltant de les 4.000 en els diferents períodes des de 2010. Segons les mateixes dades de la Generalitat, Catalunya lidera el posicionament dins l’Estat espanyol, amb un pes al voltant del 22% sobre el conjunt del teixit empresarial, per davant de Madrid (un 18%).\nRespecte la resta de països europeus, segons aquest informe, Catalunya queda situada en la dotzena posició pel que fa al pes de la força de treball dedicada a activitats relacionades amb l’R+D+i, amb un 1,46% sobre el total de treballadors. La mitjana de la Unió Europea queda en un 1,34%. I pel que fa al nombre de sol·licituds de patents, l’informe del Govern català posa l’accent precisament en el fet que cada vegada creix més el nombre d’expedients per a protegir les innovacions amb patents internacionals, mentre que es redueix el volum de patents nacionals. Així, mentre les patents europees han crescut un 30% entre 2014 i 2017, les que es limiten al territori espanyol s’han reduït un 31,6%.\nVistes les dades sembla fàcil ser com a mínim mig optimista i pensar que la innovació camina en bona direcció. Però alhora també impera una certa prudència perquè les diferents estadístiques ens diuen que la velocitat és encara lenta i que Espanya -a pesar del bon comportament de territoris com Catalunya, Madrid o el País Basc-, encara té molt camí per a fer. La forta concentració en pocs actors generadors d’innovació també posa en evidència que l’activitat d’R+D+i no està prou generalitzada en el teixit empresarial. És de suposar que l’augment de les exportacions acompanya a una major necessitat per patentar. Però de moment encara es pot dir allò de que a Espanya inventar és cosa d’uns pocs.\nPere Navarro: “Posem en marxa a Barcelona la primera incubadora europea de fàbriques d’Impressió 3D”\nLa primera incubadora europea de fàbriques d'impressió 3D arrenca amb...


Assessoria Jurídica Mercantil i Civil - Sabadell\nL’objectiu del nostre equip legal és evitar el malbaratament de temps i recursos de l’empresa i els nostres clients en processos legals. Per això, realitzem un assessorament basat en la cobertura jurídica preventiva, avançant-nos al que pugui ocórrer.\nCom podem ajudar-te en l’àmbit legal mercantil i civil?\nActuacions i negociacions en dret immobiliari i urbanisme.\nDret de família; separacions, divorcis, …\nNegociació i formalització de tot tipus de contractes mercantils, tant en l’àmbit nacional com internacional.\nFusions i adquisicions (M & A): Assessorament, disseny i execució de les operacions d’adquisició o presa de participacions per companyies industrials o entitats de capital risc.\nProtecció de dades: Implementació de la normativa d’espanyola de protecció de dades de caràcter personal. Elaboració del Document de Seguretat.\nPropietat industrial i intel·lectual: Assessorament en la implementació de polítiques de protecció de drets de propietat industrial i intel·lectual. Assessorament en l’obtenció de patents i marques, nacionals i internacionals, i manteniment de la seva titularitat. Llicències de cessió a tercers.


L’ANC aprova demanar el vot només pels partits que apostin per la via unilateral\nL’ANC ha aprovat un full de ruta on aposta per demanar el vot només als partits polítics que assumeixin “explícitament” el mandat capa la independència per la via unilateral. El document, aprovat pel 92% dels socis en la seva 8a Assemblea General, també avisa que es denunciarà públicament totes les formacions que “tot i haver manifestat el seu compromís, l’incompleixin” i aposta per donar per validada l’estratègia unilateral si a les properes eleccions catalanes hi ha una majoria independentista del 50% més u dels vots. Respecte a la taula de diàleg entre governs, subratllen que tot i ser conscients que “difícilment” s’aconseguirà “cap èxit” en relació al referèndum veuen “oportú treballar en aquest sentit”.\nA la ponència, que s’ha aprovat de manera telemàtica aquest cap de setmana, el secretariat constata que després dels escenaris succeïts el darrer any la via unilateral és “l’única possible” per afrontar el procés. Segons el text, el nou govern sorgit de les eleccions hauria de ser “capaç de preparar i bastir amb determinació les eines necessàries per, quan fos el moment, rehabilitar la declaració del 27 d’octubre de 2017. També s’hauria de demanar a la ciutadania que l’acompanyés en la defensa de la llibertat del país davant dels poders de l’Estat espanyol, que “de ben segur pretendrien actuar novament per anul·lar la nostra sobirania”. “Alhora s’hauria de demanar el reconeixement internacional”, mantenen.\nLa proposta de full de ruta aposta per retornar als dies previs a l’1-O “com a exemple d’objectiu comú i unitari” perquè no es pot “desvalorar el que va passar”. “Vam votar democràticament i vam guanyar democràticament. I aquest ha de ser el nostre punt de partida”, manifesten. El text recorda que els dies previs a l’1-O hi havia un “missatge molt clar” on la societat civil, els partits polítics i el govern farien” tot el possible perquè es pogués celebrar” i, posteriorment, seria feina dels partits polítics implementar-ne el resultat. “Podem dir que l’1-O va ser una realitat, però a partir de llavors, els partits, el govern i el Parlament no van complir el seu compromís. I una errada de la societat, que els va donar suport i confiança, va ser acceptar aquesta situació que ens ha portat fins avui”, critiquen.\nPel que fa al paper de l’ANC, manifesten que ha de fer un pas endavant per tornar a liderar el procés social independentista. “Liderar no vol dir fer-ho electoralment, però el nostre lideratge ha de portar a canviar els missatges o els lideratges polítics actuals”, sostenen. “No podem jugar a dues veritats. I aquí és on hem d’aplicar la nostra força per ser creïbles i liderar socialment el procés”, proposen. Per tirar-ho endavant, l’entitat fa una crida a la mobilització i diu que cal sortir al carrer “tantes vegades com sigui necessari”. Això sí, aconsella fer-ho amb una estratègia “ben definida” i amb un “objectiu clar”. “Hem de valorar i modular el com i el quan però, sobretot, el per a què”, aposta el text.


Arranca el projecte pilot de compostatge comunitari a Esporles\n26 febrer 2021 16:22\nUna altra manera de gestionar la fracció orgànica de residus domèstics és possible. Així ho pensen un grup de famílies d’Esporles interessades en participar al projecte pilot de compostatge comunitari que promou l’Ajuntament d’Esporles. Per arrancar la iniciativa, aquest dijous es va celebrar la primera reunió i es va informar de com s’articularà el projecte.\nPer començar, els ciutadans col·laboradors del projecte rebran una formació teòrica i pràctica, a càrrec d’experts de l’Associació Amics de la Terra, sobre com fer el procés d’una forma correcta i eficaç: quins residus hi poden aportar, com s’han d’incorporar, quin tractament se’ls hi ha de donar, etc. A aquestes sessions de formació també hi podran assistir persones interessades en fer el procés de compostatge a casa seva.\nParal·lelament, a una zona habilitada al Parc Verd, s’instal·laran quatre compostadors on les famílies participants hi aportaran els residus orgànics de les seves llars. Al Parc Verd hi haurà personal municipal de control i suport del procés, que seran els encarregats de triturar restes de poda que també s’aportaran als compostadors en la mesura necessària. A més, es realitzarà un registre de pesatge de tota la matèria orgànica que s’hi aporti i del compost que s’obtengui, per fer un estudi dels resultats.\nLa participació està oberta a altres ciutadans que encara s’hi vulguin adherir, només cal que es posin en contacte amb l’Agenda 21. També cal dir que, independentment, tots els participants continuaran gaudint del servei de recollida selectiva porta a porta de totes les fraccions com fins ara, de forma que no s’obliguen a dur al Parc Verd la totalitat dels seus residus orgànics.\nLa batlessa, Maria Ramon i el regidor, Albert Salido, explicaren als assistents que la intenció és començar el proper mes de juny i establir un any com a període de la prova pilot. Si el projecte obté l’èxit esperat, s’instal·laran altres punts de compostatge comunitari a altres indrets del poble per tal de poder fer extensiva la participació a altres llars.


Erasmus + a Eupen, Bèlgica | Institut Quatre Cantons del Poblenou\nDurant la setmana del 24 al 28 d’abril va tenir lloc la última de les mobilitats corresponents al projecte Erasmus+ “Ready for Innovative Teaching?” que hem dut a terme durant els cursos 15-16 i 16-17.\nAquest cop hem visitat la ciutat belga de Eupen, i més concretament el Königliches Athenäum (KAE), ja que aquest país és el coordinador principal del projecte. Durant l’estada tant l’alumnat com el professorat van participar en activitats de caire lúdic i de caire acadèmic i formador, aquestes últimes lligades a l’objectiu principal del projecte, l’intercanvi d’experiències innovadores entre els centres participants.\nDurant la visita, van tenir l’oportunitat de veure Brussel·les i també visitar el Parlament Europeu, on vam gaudir d’una conferència a càrrec de l’eurodiputat Pascal Arimont.\nDonat que Eupen és la capital de la Comunitat Germanòfona de Bèlgica, aquí es troba la seu del Parlament el qual vàrem poder visitar l’últim dia i vàrem ser rebuts pel President del Parlament i el Ministre d’Educació i Investigació Harald Mollers.\nAmb aquesta visita donem per finalitzades les mobilitats d’aquest projecte Erasmus+ que vàrem iniciar el curs 2015-2016 i que ha permès a alumnat i professorat visitar Lituània, Madeira, Alemanya, Suècia i Bèlgica, apropant-nos a diferents cultures i tradicions alhora que compartir experiències dels diferents sistemes educatius i els models d’ensenyament-aprenentage. Per conèixer més a fons el projecte i les activitats realitzades podeu visitar l’espai Erasmus+ en la nostra web i també la pàgina web del projecte.


Cerca totes les ofertes d'hotels a Se Entrada:\nCathedral Guesthouse...Habitacions per nit per només inBraga Hostel...Habitacions per nit per només Suites - Se Inn...Habitacions per nit per només Casa Fonte do Pelicano...Habitacions per nit per només Sé Guesthouse...Habitacions per nit per només Més zones a Braga\nMés de 1.150.000 propietats en tot el móns - cada dia n'afegim més Amb la confiança de més de 30.500.000 clients satisfets Garantia de preus més baixos 12 milions i més resenyes de clients d'Agoda Amb disponibilitat a més de 58.000 ciutats en tot el món Llocs històrics de Se Coses a fer\nSe és el lloc perfecte per explorar les fascinants atraccions i llocs culutrals de Braga. Hi ha moltes atraccions per descobrir en aquesta part de la ciutat com Museu Municipal, Câmara Municipal, Arco da Porta Nova. Se té molt a oferir: llocs famosos, bons restaurants i una gama d'entreteniment emocionant. Pels millors allotjaments a la ciutat i els preus més baixos a comparar, no miri més enllà d'Agoda.com. Explori un llistat complet d'allotjaments i trobi el lloc perfecte per a vostè. Inserti les seves dates de viatge a la nostra pestanya de recerca i busqui els millors preus en allotjaments a Braga.\nHotels destacats a Se, Braga\nTant si es tracta d'un viatge de plaer com si és de negocis, Cathedral Guesthouse és una elecció...\nAl visitar Braga, vosté es sentirà com a casa a inBraga Hostel, què li ofereix un allotjament de...\nHotels a Se: Casa Fonte do PelicanoCathedral Guesthouse\nLlocs d'interès a Se: Arco da Porta NovaCâmara Municipal


La Comissió Europea ha iniciat aquest dijous un procediment d'infracció contra Espanya per no haver sancionat a Volkswagen per l'ús de dispositius fraudulents per manipular el mesurament emissions contaminants en els seus motors.\nEn concret, l'executiu comunitari ha anunciat un expedient per a set Estats membres per no traslladar la norma europea que regula els sistemes de sanció i ha assenyalat especialment a Espanya, Alemanya, Luxemburg i el Regne Unit, països que expedeixen les homologacions del Grup Volkswagen a la UE, a més d'obrir expedient contra República Txeca, Lituània i Grècia.\nBrussel·les ha actuat contra aquests set països per haver ignorat la norma europea que els exigeix disposar de sancions eficaces, proporcionades i dissuasòries per evitar que els fabricants d'automòbils infringeixin la llei.\nAquestes sancions s'han d'aplicar en cas que es produeixi una infracció de la llei com aquest cas d'engany en les emissions contaminants.\nEL GOVERN CENTRAL NO TÉ "CONSTÀNCIA MATERIAL"\nEl ministre de Justícia, Rafael Catalá, present aquest dijous a Brusselles per una reunió de ministres europeus, ha dit a la premsa que el Govern no tenen encara "constància material" de la decisió de la Comissió Europea, però que l'estudiaran quan sigui notificada i respondran amb la informació de les mesures que s'han pres contra el frau.\nCatalá ha recordat que el Ministeri d'Indústria va iniciar un expedient informatiu sobre l'activitat de SEAT, l'empresa del grup Volkswagen amb domicili a Espanya, i que aquest procediment podria "derivar en sancions" si es detecten irregularitats. "No conec l'estat de l'expedient, però sí em consta que així es va fer i informarem del que s'ha fet i de les mesures que es poden adoptar", ha resolt.\nFuentes del Govern han aclarit que aquest expedient, iniciat quan va esclatar l'escàndol dels dispositius fraudulents, està "en suspens", per les denúncies presentades per la via penal per Mans Netes i per una associació d'usuaris afectats, ja que han de ser resoltes en l'Audiència Nacional abans de continuar amb l'expedient administratiu.\nL'eurodiputat del Grup de Socialistes i Demòcrates (S&D) de l'Eurocambra, Seb Dansi, ha subratllat que els procediments d'infracció oberts aquest dijous són "el primer gran èxit" de la comissió de recerca del 'cas Volkswagen' del Parlament Europeu. "El nostre treball ha mostrat que simplement no es pot confiar als Governs nacionals per emprendre accions contra les seves pròpies indústries automovilíticas nacionals", ha afegit.\nPer la seva banda, l'europarlamentari de Equo, Florent Marcellesi, ha celebrat l'obertura d'aquests expedients posat que l'escàndol de Volkwagen és "un dels majors fraus recents en la indústria d'automoció", que "a més de ser illegal, és una amenaça per a la salut pública".\nTambé ha celebrat la notícia l'organització europea de consumidors BEUC, la directora general dels quals, Monique Goyens, ha qualificat com a "bones notícies" per als consumidors i una "forta reprimenda" per a Alemanya i la resta de països.\n"La Comissió és clara: l'ús de dispositius de manipulació per part de Volkswagen va incomplir la legislació europea. Ara tenim a veure sancions a Volkswagen i altres fabricants pel seu menyspreu als estàndards d'emissions i pel dany que això causa a la salut de la gent", ha afegit.\nL'OCU CRITICA L'ACTITUD "TOTALMENT PASSIVA" D'ESPANYA\nL'organització de consumidors OCU ha criticat l'actitud "passiva" d'Espanya davant el cas Volkswagen, arran del procediment d'infracció contra Espanya i altres sis estats membre que ha iniciat la Unió Europea per la utilització d'un programari que alterava les emissions d'òxids de nitrogen (NOx) d'alguns models quan estaven sent objecte de proves de laboratori.\nL'organització ha explicat que la manca d'actuació per part d'Espanya i els altres països ha estat "clarament perjudicial" per als consumidors, que, segons ell, han de ser compensats pels danys causats per aquesta situació.\nEn aquest sentit, han assenyalat que ni Espanya ni els altres països no han iniciat cap procés punitiu ni tampoc han exigit responsabilitats als fabricants d'automòbils que s'han vulnerat els límits d'emissions.\n"Les autoritats d'Espanya i dels altres sis països han mostrat una actitud totalment passiva davant el 'diéselgate' i el flagrant incompliment de la llei per part dels fabricants, i aquesta situació és reprensible, segons el parer de la Comissió Europea", va explicar l'OCU.


El grup de na Sofia es consolida - cosir i repuntejar\n10 de agosto de 2009 0 Cristina Junyent Des del terrat Todos los posts\nCrec que el grup es consolida, perquè ja hi ha algunes obreres madures, de cap gros. I comencen a perdre la timidesa, a sortir al món exterior. A la zona de cria és on sempre hi ha més activitat. És on es manté la reina i la major part de les obreres, com també les cries i els ous. Les larves no es mouen, i són alimentades per les obreres per trofolàxia, és a dir, regurgitant les farinetes que mengen. També són contínuament netejades. No paren.\nLes farinetes, que menjaran totes, les preparen a la sala de cria, però el gra l’han dut del graner, allà on tenen el rebost, que farceixen de les captures del món exterior.\nCom se’m va acudir de tirar-hi pellofes d’avellana, que són fosques, ara no distingeixo gens si hi ha algun cadàver de les primeres formigues mainaderes al cementiri (que tampoc no sé on és!).


Les tres peces de roba | Descriu\nPer Jenni Rodà\t Última actualització 12 març, 2021 167\nFeia dies que es plantava al davant de l’aparador i es mirava el conjunt. Era realment preciós. La faldilla, força curta, tenia una tonalitat grisosa i estava farcida de brodats que semblaven rams minúsculs de flors. La camisa, amb un caient que no aconseguien ni les estalactites més perfectes, era del color de les perles. I llavors hi havia la jaqueta, ben groga i amb un tacte que fins i tot el vidre de la botiga deixava traspuar que era de pell de préssec.\nEl problema, és clar, era el preu. Excessivament desorbitat. Quantes hores extres hauria de fer a la cadena d’envasat de la fàbrica per poder-se permetre aquell luxe? No volia ni comptar-ho, però les tres peces quedarien tan boniques al damunt del seu cos prim i estirat…\nAl final, la seva mare, veient-li aquelles espurnes als ulls que no recordava d’ençà que era una criatura, va accedir a comprar-li faldilla, camisa i jaqueta. I fins i tot hi va afegir unes sabates negres, com el mateix carbó, que a parer seu hi quedaven que ni pintades. No va voler per res del món que li prometés tornar-li els diners. Veient-la feliç —la dèria de les progenitores!— deia que es donava per ben pagada.\nI així va ser com posar-se aquell conjunt va deixar de ser un anhel per esdevenir una realitat. Però ben aviat van arribar els problemes, i és que cada cop que es vestia amb aquella roba tan exquisida alguna n’hi passava: una errada monumental a la feina, una discussió de traca i mocador amb la seva parella, una avaria al cotxe, una fuga d’aigua o un electrodomèstic malmès a casa, una contractura a l’esquena, un herpes labial, una infecció d’orina…\nEra deixar que el teixit entrés en contacte amb la seva pell i, al cap de poc, l’espectacle estava servit. Durant un temps va resistir-se a abandonar aquell bé de Déu, però l’onada de desastres va anar en augment i no va quedar cap més solució que prescindir-ne. Ho va regalar a la seva mare, abans que relegar-ho a l’armari, i la dona, amb aquella decisió, no podia estar més eufòrica. Li esqueia tant aquella roba! I el que era millor: cada vegada que se la posava tenia algun un cop de sort.\n"CALAIX DE SASTRESSA"aparadorcamisafaldillajaquetaproblemesrobasort


L'Ajuntament ha signat el nou contracte de neteja per als propers 4 anys\nL'alcalde de Salt, Jordi Viñas (ERC),ha signat aquest matí el contracte de serveis de recollida de residus, neteja viària i deixalleria municipal. Per primera vegada s´agrupa en un sol contracte el que ara està dividit en set, aquesta agrupació de contractes ha de facilitar les tasques de control del compliment de les obligacions del contractista, optimitzant-ne els recursos i millorant-ne les gestions.\nEs tracta del contracte més important de l'Ajuntament d'aquesta legislatura i ascendeix a més de 2,5 milions d´euros anuals, per un període de quatre anys, amb possibilitat de dues pròrrogues anuals més.\nEntre les principals novetats del nou contracte en destaca:\n- L'obligatorietat de l'empresa de cobrir les baixes dels treballadors per malaltia i vacances de manera que el servei no quedi afectat, un dels punts que amb la retallada que va patir l'actual contracte l'any 2013 va quedar afectat i que impedia la correcta programació de moltes de les tasques contractuals per manca d'efectius.\n- La recollida porta a porta les restes de la poda als habitatges que en generin.\n- La renovació de tots els contenidors del municipi, que entraran en servei en un termini màxim de sis mesos, més grans i que podran ser operats per camions de carga bilateral, permetent que totes les illes tinguin totes les tipologies de faccions de recollida. L'elevada capacitat dels nous contenidors permetrà reduir el nombre d'illes del municipi per guanyar més espais, racionalitzar el servei i endreçar el municipi, guanyant espais pels veïns i places d'aparcament.\n- El canvi de contenidors permetrà posar en marxa per primer cop a Catalunya un sistema de contenidors d'orgànica que s'hauran d'activar amb una tarja, que també donarà accés als serveis de la deixalleria i la deixalleria mòbil.\n- Ampliació de la recollida comercial -vidre i paper- a 6 dies setmanals i recollida de voluminosos els 365 dies de l´any.\n- Recuperació de la gestió íntegra de la deixalleria, actualment gestionada pel Consell Comarcal.\nLa voluntat de l'Ajuntament de Salt és apostar per un contracte que inclou grans millores que han de permetre avançar cap a una millora els índexs de recollida de residus, una minimització els costos gràcies a l'optimització dels recursos i la millora de la imatge del municipi amb novetats com la instal·lació de contenidors nous, nova maquinària amb sistema de recollida bilateral (pels dos costats de la cabina operat pel conductor) tant per als soterrats com per als de superfície i la recollida preferentment en horari diürn, així com la millora del servei de neteja viària. El nou contracte que entrarà en vigor properament contempla una fase d'implementació que engloba el període dels sis primers mesos i està condicionada pels terminis d'entrega dels equips i materials necessaris per a la realització del servei. Des de l'Ajuntament s'en farà un seguiment exhaustiu del seu compliment.


Empresa - Vallfoc\nA Vallfoc som especialistes en proporcionar del als nostres clients una alta qualitat en el servei d’instal·lació, manteniment i aprovisionament de productes de seguretat contra incendis, una resposta global en una sola empresa. Vallfoc amb seu a Granollers, al Vallès Oriental, ofereix un servei ràpid i eficaç a totes aquelles activitats industrials, comunitats de veïns, parquings, comerços i entitats públiques o privades de qualsevol punt del territori català.\nOferir la millor qualitat i el millor producte, sempre al millor preu i totalment adaptat a les necessitats del client, és sense dubte el nostre principal objectiu.\nVallfoc disposa de la certificació necessaria, registre d’agents de la seguretat industrial núm. RASIC-005001138, acreditant la homologació dels nostres serveis.\nProva d’aquest compromís amb la qualitat dels nostres serveis amb els nostres clients, Vallfoc disposa del certificat de qualitat ISO 9001: 2008 atorgat per APPLUS amb número EC-8678/16 i amb certificació ENAC número 02 / C-SC032.\nA Vallfoc som especialistes en:\nSistemes hidrants Exteriores.\nSistemes extintors incendis.\nSistemes Boques incendi (BIE’S).\nSistemes extinció ruixadors.\nSistemes extinció Cuines Campana.\nSistemes extinció automáticas.\nSistemes columna seca.\nPortes tallafocs, IGNIFUGACIONS, etc …


La Segarra encapçala la recollida selectiva de residus a la demarcació de Lleida – Comarques de Ponent\nLa Segarra encapçala la recollida selectiva de residus a la demarcació de Lleida\nL’any 2014 es van generar a Catalunya 3,6 milions de tones de residus municipals, xifra que suposa un lleuger increment, de l’1,7%, respecte el 2013. A la demarcació de Lleida (Alt Urgell, Alta Ribagorça, Cerdanya, Garrigues, Noguera, Pallars Jussà, Pallars Sobirà, Pla d’Urgell, Segarra, Segrià, Urgell i Val d’Aran) la xifra va ser de 186.999 tones, un 3,3% més que l’any anterior.\nDel total dels residus municipals, al conjunt de Catalunya la recollida selectiva neta, un cop extrets els residus impropis —els que no corresponen a la fracció on s’han dipositat— és d’un 31,24%, mentre que a les comarques de Lleida es queda en un 25,08%.\nDestaca la Segarra, amb un percentatge de recollida selectiva del 43,78%,seguit de l’Alt Urgell (39,42%) i del Pla d’Urgell (36%), les tres per sobre de la mitjana de Catalunya. La comarca amb un índex de recollida selectiva més baix és la Cerdanya, amb un 17,81%. A nivell local, Verdú és el municipi de les comarques lleidatanes amb un índex més alt de recollida selectiva neta (55%), seguit per Linyola (53,96%), Palau d’Anglesola (52,24%), Fondarella (52,02%) i el Poal (51,13%).\nAquestes dades, extretes del balanç estadístic de residus municipals de l’any 2014, les ha presentat aquest migdia a Lleida l’Agència de Residus de Catalunya (ARC).


2.2.3 Quantes persones/famÃlies tenen la necessitat dâ€™algun ajut econÃ²mic? Quantes es troben al llindar de la pobresa?\nGovern obert | Resposta a les necessitats socioeconÃ²miques - 12/12/2012\nEn funciÃ³ de les variacions del nombre de llars catalanes sense perceptors dâ€™ingressos o amb tots els actius desocupats des del 2009 al primer trimestre del 2012, hem estimat que a Sant Boi 909 unitats familiars (el 3,03% del total) no disposen dâ€™ingressos (entenent per ingressos, rendes del treball o patrimonials i prestacions/subsidis dâ€™atur).\nEn el cas de lâ€™Ã€rea Metropolitana de Barcelona i excloent-ne la capital, lâ€™Enquesta de condicions de vida i hÃ bits de la poblaciÃ³ de Catalunya (2011) quantifica en 150.600 les persones que no reben ingressos, un 22,1% del total.\nEn relaciÃ³ a aquestes llars sense ingressos, cal tenir en compte lâ€™impacte que van suposar els nous requisits dâ€™accÃ©s a la Renda MÃnima dâ€™InserciÃ³, que van fer reduir a mÃ©s de la meitat els beneficiaris de la mateixa: el primer trimestre del 2011 a Sant Boi seâ€™n beneficiaven 1.108 persones; desprÃ©s de lâ€™aplicaciÃ³ de la nova normativa, passaren a 490 els beneficiaris el mateix perÃode del 2012. Possiblement, una part de noves llars sense ingressos corresponguin a llars on ja no hi ha ingressos provinents dâ€™aquesta prestaciÃ³. A data agost del 2012, 113 persones resten encara pendents dâ€™aprovaciÃ³ de la seva RMI, i des del juny del 2011 nomÃ©s se nâ€™han aprovat 25.\nEl 2011, es van tramitar 1.295 solÂ·licituds dâ€™ajuts amb 3.295 persones beneficiÃ ries (veure annexos per la relaciÃ³ concreta dâ€™ajuts i persones beneficiÃ ries, aixÃ com el pes relatiu de la poblaciÃ³ beneficiÃ ria per diferents categories). Les persones beneficiÃ ries representen un 3,97% de la poblaciÃ³ total.\nTanmateix, lâ€™espectre de llars amb moltes dificultats per arribar a finals de mes pot ser mÃ©s alt que aquesta xifra si tenim en compte les dades de lâ€™Enquesta de condicions de vida i hÃ bits de la poblaciÃ³ de Catalunya (2011), que estimen que un 11,5% de la poblaciÃ³ de lâ€™Ã€rea Metropolitana de Barcelona excloent-ne la capital (185.400 persones) tÃ© moltes dificultats per arribar a finals de mes. Es considera que un 19,7% de la poblaciÃ³ dâ€™aquesta Ã rea es troba en risc de viure en condicions de pobresa (xifra gairebÃ© igual per a dones que per a homes).\nNombre de solÂ·licituds i persones beneficiÃ ries de la Renda MÃnima dâ€™InserciÃ³, 1er trim. 2011-12:Servei de Serveis Socials, Salut i FamÃlia, Ajuntament de Sant Boi de Llobregat\nNÂº dâ€™ajuts econÃ²mics atorgats, 2009-11: Servei de Serveis Socials, Salut i FamÃlia, Ajuntament de Sant Boi de Llobregat\nHabitatges sense perceptors dâ€™ingressos i habitatges amb tots els actius desocupats: Enquesta de PoblaciÃ³ Activa 2009 i 2012, Enquesta de Condicions de Vida 2009 (cÃ lcul estimat per a Sant Boi a partir dels percentatges de variaciÃ³ de Catalunya entre el 2009 i el 2012, aplicades posteriorment sobre les dades disponibles del municipi corresponents al 2009)


Comprar domini .ORG.RS a Catalunya | Dominis lliures\nCercar dominis .org.rs\nDisponibilitat i preu de dominis .org.rs\nMitjançant aquesta utilitat podràs comparar el preu dels dominis d'internet .org.rs de i comprovar si nom de domini web que necessites es trova lliure o ja ha estat registrat prèviament per una altra persona, entitat o empresa. Si desafortunadament el domini ja ha estat registrat podràs realitzar un whois per conèixer les seves dades de registre, o també el podràs visitar directament per comprovar si està en línia.\n2.- En principi, si es tracta d'un lloc web d'empresa, hauries de comprovar si el nom de la marca està lliure. Per exemple, si vens rentadores MarcaX, sempre serà millor comprar el domini MarcaX.org.rs en lloc rentadoresbones.org.rs. Si no és possible, hauries de buscar un nom de domini que tingui implícita la paraula que millor representi l'activitat del teu lloc. En aquest cas, podríem triar rentadoresMarcaX.org.rs\n3.- És essencial que el nom de domini sigui fàcil de recordar. Per això, procura utilitzar un nom de domini curt, amb paraules bensonants i que contingui alguna keyword (paraula clau) rellevant. Però evita sempre donar-li caràcter d'eslògan, ja que els dominis tipus lamillorwebderentadores.org.rs, encara que sembli el contrari, avui ofereixen poca credibilitat i transparència de cara a l'usuari. Evita també l'ús del guió (-), pot donar lloc a confusió a l'hora de transmetre'l verbalment.


Desembre ja té guanyadors de la Lliga d’Hivern de Vòlei Platja - Vòlei Platja - Federació Catalana de Voleibol\nLucas Bahrle i Ferran Serra, en categoria masculina i Kadri Puri i Erika Kliokmanaite en la femenina, han estat les parelles que s’han alçat amb el triomf de la segona prova de la Lliga d’Hivern de Vòlei Platja. Una jornada disputada al Centre Municipal de Tennis de la Vall d’Hebron amb 43 parelles participants.\nLa final masculina va ser, gairebé la mateixa que a la prova celebrada el mes de novembre. HI arribaven per un costat Albert Trabado i Antonio Burgal, que tronaven a trobar-se a Lucas Bahrle, però en aquesta ocasió formant parella amb Ferra Serra. A diferència de la primera prova, Bahrle i Serra es van alçar amb el títol de campions després de guanyar la final de la prova per 2-0.\nD’altra banda, Erika Kliokmanaite i Kadri Puri repetien podi després de guanyar, també per 2-0, a la parella formada per Zoe Bardasco i Júlia Castanys. La lituana i la d’Estònia no han trobat encara rival a la Lliga d’Hivern de Vòlei Platja que organitza la Federació Catalana de Voleibol. A la prova de novembre també van quedar primeres després de guanyar a la final a Elena Biosca i Laura Pallarès.\nA segona divisió les parelles campiones van ser Jordi Sagrera i Ramon Linares, per un costat, i Joan Pastor i Marc Tarrés, per l’altra, en el cas de la categoria masculina. A la competició femenina les campiones van ser Ana Molina i Natalia Sánchez. En els tres casos les parelles han aconseguit una plaça per disputar la propera prova a primera divisió.\nDe nou, les pistes de vòlei platja del Centre Municipal de Vela han estat l’escenari de la Lliga d’Hivern de Vòlei Platja amb una participació de 43 parelles, 15 en categoria femenina i 28 en la masculina. Ara toca deixar Barcelona fins la gran final.\nLa tercera prova es disputarà el 25 de gener a la platja de Cunit, les parelles que hi vulguin participar i que ja tinguin feta la inscripció a la competició només han de confirmar la seva assistència enviant mail a volei-platja@fcvolei.cat. Després el circuit passarà també es passarà per Badalona i Vilanova i la Geltrú abans de tornar a Barcelona al mes d’abril per disputar la gran final.


Jan Hus i els hussites – |REVISTA|KAMPA|\nJan Hus i els hussites\nMonument a Jan Hus (foto: Antoni Molist)\nAl centre de la plaça de la Ciutat Vella hi ha un monument amb la figura d’un home que s’alça sobre una pila de cossos, el conjunt voltat per un parterre amb vegetació i bancs per al repòs dels turistes, que s’hi asseuen d’esquena. És Jan Hus. Se’l recorda sobretot perquè va traduir la Bíblia al txec. Va ser decisiu en la història de l’idioma i la primera articulació de la consciència nacional txeca.\nEl context és el de transició de la baixa edat mitjana a l’alta modernitat, en el tombant dels segles XIV i XV. Per tot Europa es va anar estenent una confluència de moltes crisis: la pesta va delmar la població i va deixar la noblesa terratinent sense braços al camp. Mentrestant a les ciutats, la burgesia comercial incipient defensava els seus interessos, contraris tant a la pressió fiscal dels reis com a l’asfíxia de les regulacions feudals.\nA Praga hi va haver un element de diferència etnolingüística: la Ciutat Vella estava poblada per mercaders de parla alemanya, mentre que a la Ciutat Nova s’hi havia anat establint una menestralia més petita però més abundant, i predominantment de parla txeca. Mentrestant l’església catòlica era fantàsticament corrupta. A Europa hi va arribar a haver fins a tres Papes, i el comportament dels capellans arribava a extrems infames.\nSobre aquest caldo de cultiu (crisi econòmica, divisió etnolingüística, corrupció de l’església) la prèdica reformista de Jan Hus va es va escampar com un incendi en un camp de blat madur. Primer a la universitat de Praga. Després per les ciutats i els pobles del regne. No va ser ni el primer ni l’últim: va recollir l’obra d’altres crítics de l’església i es va avançar cent anys a Luter.\nTraduir la Bíblia al txec era necessari per dur la paraula de Déu directament al poble, sense intermediaris. Però hi havia més idees trencadores: quan proposava, per exemple, l’eliminació dels béns terrenals de l’església, que era propietària d’una gran quantitat de terres, la petita noblesa txeca es va sumar al projecte amb entusiasme perquè va veure la possibilitat de quedar-se amb aquelles terres.\nJan Hus a la foguera, en la crònica de Spiezer (1485)\nLa prèdica reformista radical va dur Jan Hus a la foguera. Això va provocar una revolta a Bohèmia i l’inici d’uns anys de guerres. Però va saltar la sorpresa: el poble, entrenat per la petita noblesa, amb armes agrícoles modificades, va derrotar successives croades enviades per l’emperador. Els cavallers aristòcrates amb pesades armadures van ser exterminats per hordes de pagesos furiosos.\nEl barri praguès de «Žižkov» deu el nom a Jan Žižka, un cabdill militar que va derrotar els invasors allí mateix, al turó on hi ha un parc, un museu militar i una enorme estàtua eqüestre visible des de tota la ciutat, i que ha generat un acudit o endevinalla: «¿Què té quatre potes, tres ulls i dues cues Žižkov?” (La resposta al final).\nHavent derrotat els exèrcits de l’emperador beneïts pel Papa els bohemis de l’època es van guanyar una mala fama terrible. Qui sap si un dels significats de la paraula («…que mena una vida precària i desordenada, deslligat de les convencions socials») no ve d’aleshores. Els hussites només van perdre quan es van barallar entre ells. Els pragmàtics moderats van acabar derrotant els fonamentalistes, i les guerres es van acabar de pura extenuació.\nHussites en acció\nEl moviment hussita ha estat vist diferentment al llarg de la història. Durant la Primera República es va intentar enllaçar-hi fent una religió nacional txecoslovaca a la manera anglesa, un protestantisme autòcton, que permetia per exemple el sacerdoci femení i recuperava símbols com el calze. Queden les esglésies, els edificis, però actualment és irrellevant, els txecs són una de les nacions més atees del món.\nEl règim comunista es va apropiar de l’hussitisme com la primera revolta popular. Va promoure superproduccions de cinema històric que vistes avui tenen l’encant decadent i retro del cinema en technicolor dels anys cinquanta.\nLa historiografia actual ha recuperat una visió més equilibrada, amb els aspectes menys afalagadors, com els nivells a què es va arribar de destrucció, mort i fanatisme religiós. L’hussitisme va ser una revolta popular contra les elits, una de les primeres manifestacions d’una ancestral vena plebea en el poble txec, que es va repetint al llarg de la història.\nJan Žižka (prague.eu)\n(La resposta a l’endevinalla «Què té quatre potes, tres ulls i dues cues a Žižkov?» és «el monument a Žižka». Les potes les posa el cavall, els ulls són els del cavall i el que li va quedar a l’home després de perdre’n un en la batalla. Les cues són la del cavall més la del guerrer, i no costa endevinar què vol dir «cua» en txec col·loquial.)\nAutor ed.Publicat el 23. 6. 2020 26. 12. 2021 Categories culturaEtiquetes història\nAnterior Entrada anterior: Sobre anar i venir entre Txèquia i Catalunya ara mateix\nSegüent Entrada següent: Tanquen el Café Jedna després del confinament.


Servici Especial de Paqueteria\nEncara no hem aconseguit ser més ràpids que la velocitat de la llum. Tanmateix, amb el nostre nou Servici Especial de Paqueteria ens acostem encara més a la immediatesa. T’oferim una gestió en la qual sens dubte estalviaràs temps en l’enviament de paquets a domicili.\nSense moure’t de casa Correos posa a la teua disponibilitat el seu servei de paqueteria a domicili. Ens encarregarem d’arreplegar el paquet, preparar-lo i entregar-lo on tu ens digues. Envia els teus paquets quan vulgues. Correos ho fa per tu!\nGestionar l’enviament de paquets a domicili és més fàcil que mai. Només has de triar la modalitat que més s’adapte a les teues necessitats i en un parell de passos hauràs acabat el procés d’admissió.\nSona bé, veritat? Continua llegint per a conéixer-ho en profunditat.\nCaracterístiques del Servici Especial de Paqueteria\nPosem a la teua disposició el Servici Especial de Paqueteria, la solució a les teues necessitats de transport de paqueteria entre particulars:\nA mida: podràs adaptar les condicions de l’enviament de paquets a domicili a les teues necessitats i a les del destinatari o destinatària. Tu decideixes quan i on arriben les teues comandes.\nAmb garanties: ens comprometem a fer dos intents d’entrega de paquets a domicili i davall firma en el termini garantit. Si no podem fer l’entrega, deixarem un avís a la bústia del destinatari per a indicar l’oficina a la qual podrà anar a recollir-lo en un màxim de 15 dies.\nEn cas de no complir amb els terminis, et retornem la tarifa abonada pel servici.\nAssegurança a tot risc: tindràs la possibilitat de protegir els teus paquets davant de qualsevol imprevist mitjançant el valor declarat, la garantia addicional que et permet assegurar la teua mercaderia fins a un valor màxim de 6.000 €.\nModify: amb este servici podràs modificar fàcilment la data i l’adreça d’entrega dels teus paquets des de l’ordinador o l’smartphone. D’esta manera, les condicions de l’enviament s’ajustaran a tu o a la persona que reba el teu paquet en temps real.\nGràcies a Modify podràs decidir si el destinatari també pot fer canvis i fins i tot elegir què pot modificar. Esta opció està disponible per a tots els enviaments nacionals amb entrega a domicili.\nPer la teua tranquil·litat: mantén als teus destinataris i destinatàries sempre al corrent de l’estat dels teus enviaments. Si inclous les seues dades de contacte en el moment del registre, els enviarem un avís d’arribada del paquet per SMS o correu electrònic.\nProp de tu: el Servici Especial de Paqueteria està disponible per als enviaments amb destinació a la Península i les Balears.\nJa no és necessari que et desplaces fins a una de les nostres oficines per a dipositar els teus enviaments, amb el Servici Especial de Paqueteria, ara Correos s’encarrega de recollir-los i enviar-los per tu. Com funciona? Molt fàcil, només has d’omplir les dades de l’adreça i el dia en què vols que arrepleguem el teu enviament. Trobaràs l’accés per a seleccionar esta opció a la casella del primer pas.\nPerò... No només això! Després de la recollida a domicili, ens encarregarem d’imprimir l’etiqueta d’enviament per tu perquè només hages de preocupar-te de tindre llest el paquet.\nImportant! Recorda que el pes de l’enviament no pot superar els 20 kg.\nEls terminis d’entrega són flexibles i varien en funció dels productes que vulgues enviar.\nImportant! El Servici Especial de Paqueteria només està disponible per a Península i Illes Balears.\nEl preu depén del tipus d’enviament que hages elegit.


Altres horitzons - Llibre Liberisliber\nAltres horitzons - Llibres\nRoser Romaní (autor)\n“Altres horitzons” és el conte dedicat al mes de juliol. Aprendrem les feines d’estiu a pagès i seguirem al Fermí i la Valentina en una troballa extraordinària que els permet fer realitat el seu somni: VOLAR, una dèria que ve de mesos enrere. Amb un desballestat avió a ràdio-control –que hauran d’arreglar amb l’ajuda d’en Tano- els dos ratolins viuran una experiència inoblidable i veuran... altres horitzons.\nSeguint les peripècies d’aquest vol, podrem veure com en Pep comença la temporada de sega del blat i com la Roser recull els fruits de l’hort, que ja funciona a tot drap, sempre i quan no hi falti l’aigua per regar.\nA la doble pàgina temàtica s’explica com es feia la sega quan encara no hi havia les màquines segadores que hi ha ara. Val la pena tenir present d’on ve “el nostre pa de cada dia”: de la terra, del sol, de l’aigua i de la feina i l’esforç dels pagesos que conreen el blat.


El cognom Folgado torna a destacar al Ral·li Costa Brava - Empordà\nEls dos fills de Vicenç Folgado donen la sorpresa proclamant-se campions de la categoria C5 del FCA i queden vuitens a la general\nJordi i Vicenç amb Òscar, el seu amic incondicional, i el Renault 5 que els ha dut a l’èxit Folgado\nQue el nom del seu pare tornés a estar a les llistes del Ral·li Costa Brava era el principal objectiu dels dos germans Vicenç i Jordi Folgado. El pare va morir a l’octubre de 2008, a causa d’una aturada cardíaca, i els seus fills tenien moltes ganes de competir junts per retre-li un homenatge i així a estat.\nD’alguna manera se sentien en deute... I no ha estat una participació qualsevol perquè van acabar proclamant-se campions de la categoria C5 del FCA (velocitat català) de l’edició 69 d’aquesta competició tan prestigiosa que es fa a comarques gironines des de 1965. L’última vegada que el seu pare va prendre part d’aquest ral·li va ser l’any 1980. «No ens ho esperàvem. Ens ha caigut del cel... Vam donar la sorpresa! Primers de categoria i vuitens de la general. Ha estat una experiència inoblidable. El nostre objectiu era acabar el recorregut i vam finalitzar pujant al podi. Hi havia molta gent gran que ens felicitaven perquè encara recordaven al pare», ens explica Jordi Folgado.\nNo tot van ser flors i violes per Vicenç i Jordi Folgado. Els episodis de nervis i de tensió també hi van ser. A la zona de la Selva, les carreteres eren més humides i van tenir diversos ensurts. «Vam tenir un petit xoc amb el cotxe, però per sort no va ser greu i vam poder seguir. També vam relliscar un parell o tres de vegades», ens descriu Vicenç.\nEn un punt concret del recorregut, que tenia com a punt de sortida Santa Coloma de Farners i punt d’arribada Girona, hi havia una recta d’aproximadament tres-cents metres i «segurament el cotxe va arribar als 200 km/h... No hi ha límit de velocitat, però certament hi havien poques rectes. Sobretot havien de respondre bé els pneumàtics, les suspensions i els frens», ens confessen.\nEls dos germans han competit, per primera vegada junts, en un campionat d’aquestes característiques. Enguany, s’ha disputat a la tardor i no a la primavera i aprofitant que tenien vacances van decidir inscriure’s. «Sempre ho teníem present, però mai havíem tingut l’oportunitat. Som restauradors i ens agrada molt el motor. La passió ens la va transmetre el pare», ens comenten.\nEl cotxe que van utilitzar, un Renault 5, data del 1984. Blanc per sobre, amb una línia negra al mig i la part inferior de color groc. No van voler centrar-se en l’estètica sinó amb el tema mecànic. La finalitat era acabar i així va ser. Els fills de Vicenç Folgado van pujar el primer esglaó del podi, van quedar vuitens de la general de la categoria i a la posició trenta-un de la classificació general de tot el Ral·li, que enguany ha comptat amb un total de dos-cents dos inscrits. «Ens feliciten pel carrer... No hi estem acostumats!», riuen.\nEl pilot va ser en Vicenç i el copilot en Jordi. «Era la primera vegada que ens engrescàvem en una aventura com aquesta. La confiança és clau per afrontar aquest tipus competicions. I nosaltres no vam poder entrenar massa. Tot i així, el resultat és al·lucinant i el repte l’hem assolit. Suposo que estem molt acostumats a escoltar-nos un a l’altre, ja que treballem junts i jo li canto les comandes al meu germà», relata en Jordi.\nEl cotxe ha retornat al Museu Vicenç Folgado i descansarà fins que els dos germans no tornin a engrescar-se amb una nova aventura. Seguir recordant el nom del seu pare és important per ells. De fet, van organitzar el primer Memorial l’any 2015 a l’aparcament Francesc Macià del municipi escalenc i l’espai va quedar petit i és que més d’un centenar de cotxes i motos clàssiques van ser exposats tot el dia.


Publicat per Lluís Cuesta el 30 de agost de 2020 30 de agost de 2020\nNo passa sovint que surti a la venda un Pegaso 6035, el rei dels autobusos urbans a Espanya entre 1965 i 1975, dels quals van arribar a construir-se més de 3.000 unitats, i dels quals no queden ni una vintena localitzats i/o preservats. Aquí està l’enllaç a l’anunci:\nCal aclarir que si publicitem la venda és per què el nostre desig com a associació preservadora és que el vehicle no es perdi, nosaltres NO coneixem al venedor ni volem interferir a la venda.\nD’altra banda, SI que volem advertir als compradors del que suposa adquirir un vehicle antic: un pou de despeses del qual no pots veure el fons. Si voleu més concreció us podem avançar els següents costos:\n– Transport en gòndola i restauració de planxa i pintura que pot costar al voltant de 10.000 € i posada a punt mecànica amb cost indefinit o impossible per falta de recanvis.\n– Segona etapa de manteniment allargada en el temps, a on els defectes van sorgint amb el funcionament (pneumàtics, frens, circuits d’aire, radiador, bomba d’aigua, etc, etc,). I és que es tracta d’un vehicle vell, no ho oblidem, el qual òbviament, ha de conservar-se a cobert, si no, es perdrà. Per tot això prepareu uns 3.000 € anuals de promig.\nSi esteu il.lusionats i creieu que podreu fer front a aquest nivell de despeses, endavant! En cas contrari us podeu associar i compartir els costos, com vam fer nosaltres en el seu moment.\nEls darrers dissabtes de semi-confinament i petits grups no han significat l’aturada total de les activitats a ARCA. Els nostres socis, en petits grups i prenent les precaucions exigides, han posat ordre a la nau Saber més…\nLa setmana del 7 al 15 d’octubre de 2006 es van celebrar els 100 anys de servei d’autobus a Paris, amb una exposició i desfilada final.


No fa gaire em van encarregar el pastís d'aniversari d'una bona amiga. Era un pastís per unes 35 persones. Així que vaig optar per un clàssic que mai falla: vainilla i xocolata.\nPer fer un pastís com aquest necessitareu un motllo gros. Jo en vaig agafar un de rectangle perquè trobo que quan hi ha molta gent a repartir és molt més senzill.\n- 400 gr. de farina\n- un sobret de llevat\n- 300 ml de llet.\n- 3 cullerades de pasta de vainilla\n- 50 ml d'oli de gira-sol\n- 350 gr. de sucre blanc.\n- 250 gr. de xocolata\nEngegueu el forn a 180º al foc de baix.\nEn un bol, barregeu els líquids: l'oli, la llet, els ous i la pasta de vainilla. Quan la barreja estigui ben feta afegiu-hi el sucre i després, molt a poc a poc, la farina i el llevat. És molt important que tot estigui ben lligat, que no quedin grumolls i que veieu que la massa respira.\nLa massa respira quan, sense remenar-la, ni fer-li res, veieu que surten bombolles.\nPoseu-lo al motlle. Jo faig servir motlles metàl·lics sempre que puc perquè el resultat és molt millor que en un motlle de silicona. Si feu servir un motlle de silicona no cal que hi poseu res, però si feu servir un motlle metàl·lic l'haureu de pintar amb mantega o amb un esprai antiadherent, jo el faig servir, i va molt bé.\nPoseu-ho al forn durant 30 minuts.\nUn cop veieu que ja està fet, l'haureu d'anar punxant, traieu-lo del forn i deixeu-lo refredar dins el motlle.\nPer una altra banda, en una cassoleta, poseu a escalfar la nata amb la xocolata sense que arribi a bullir. Ha d'estar a foc molt baix perquè la xocolata es vagi desfent sense cremar-se. Quan la xocolata estigui del tot desfeta, aparteu-ho i deixeu-la refredar, no cal que estigui freda del tot, només que no cremi.\nTraieu el pastís del motlle, cobriu-lo amb la xocolata i decoreu-lo com més us agradi. Si teniu temps, deixeu-lo acabar de refredar a l'aire lliure. Si no, com va ser el meu cas, poseu-lo a la nevera. I ja està llest per menjar!!\n* Si mai necessiteu un pastís d'aniversari o per alguna altra ocasió especial no dubteu en posar-vos en contacte amb mi a: 5minutsmess@gmail.com\nEtiquetas: dolços, festes, pastís, pastís d'aniversari, postres, xocolata\nÉs una pregunta que es fa. Una com moltes d'altres, com dolç o salat. Com si un fos excloient de l'altre.\nJo sempre havia pensat que era de muntanya. Més aviat de bosc. M'encanta el bosc, fins i tot de nit. El soroll dels grills, aquella pau. M'agrada molt la muntanya, molt.\nPerò jo soc de mar.\nObro el meu armari i trobo blanc i blau, i sobretot ralles blanques i blaves. Per alguna raó que desconec sempre acabo fent fotos de barques, de barquetes petites sobretot, de les dels pescadors de tota la vida.\nPodria menjar arròs cada dia de l'any. I si és amb peix millor.\nNo hi ha so que em relaxi més que el de les onades, ni sensació que em faci sentir millor que la de la brisa salada o la dels peus enfonsats a la sorra.\nPotser no és una bestiesa, potser és cert que hi ha gent de mar i gent de muntanya. No ho sé, potser hi ha gent que tan li fa.\nPerò jo sé que soc de mar, del mar Mediterrani, i que no crec que pogués viure gaire temps sense anar-lo a veure.\nAixí que per a l'últim dilluns de novembre demano cinc minuts d'aquest mar tan nostre, que em dibuixin un somriure i facin que tot sembli menys feixuc.\nEtiquetas: mar, Sensacions per recordar


LA REVETLLA DELS OPTIMISTES-Llar Terres de Ponent | Llars amistat\nLA REVETLLA DELS OPTIMISTES-Llar Terres de Ponent\nInicio > Llar Terres de Ponent > LA REVETLLA DELS OPTIMISTES-Llar Terres de Ponent\nHa arribat l’estiu i a la Llar ens ho hem pres amb mooolt optimisme. La revetlla de Sant Joan ha començat ja des de mig matí al jardí. Les venedores de somriures han esperat els residents per intercanviar frases optimistes per somriures. Com que estem en temps de pandèmia, el que hem fet és donar mascaretes amb somriures dibuixats a canvi de paraules o frases estiuenques que hem escrit damunt de sols ben radiants.\nTot seguit hem ballat al ritme de “La cançó optimista de l’estiu” que va ser la cançó de l’estiu de TV3 i Catalunya Ràdio de ja fa uns anys però que trobem molt alegre, vitalista, i no passa mai de moda.\nEns hem menjat un gelat refrescant i al vespre no hi ha faltat la coca de recapte i la tradicional coca dolça de Sant Joan.\nBona entrada d’estiu per tothom i disfruteu amb el nostre vídeo “optimista”!!!\n26 junio, 2020 at 11:43 Llar Terres de Ponent Llar Terres de Ponent Compartir con:


La Serra de Cardó està entre la Vall de l'Ebre i la Mediterrania. Més gran que la Serra del Montseny, és desconeguda per quasi be tothom. Descobreix-la amb bicicleta pedalant a través dels seus camis i travessant pels pobles que hi han al seu voltant.\nBalneari, pintures rupestres,....\nEn aquesta ruta, d'essència mediterrània, descobriràs la serra de Boix-Cardó i tots els secrets que s'hi amaguen. Aquesta serra sempre ha estat habitada i alberga nombrosos vestigis del pas de l'home a través dels temps. Pintures rupestres, calçades romanes, un monestir convertit en balneari, ...\nUna ruta exigent, amb poca aigua, en un clima i paisatge mediterrani i un terreny àrid. Es circula per pistes i ens permet fer turisme per conèixer tot el llegat que s'amaga en aquesta serra.\nEn Rutes Muntanya et donem el suport per fer la ruta pel teu compte, mapes, tracks, guia amb els punts d'interès, i si ho desitjes, també et donem assistència i vigilem les teves pertinences en els punts de visita, a més de carregar el teu equipatge fins al següent allotjament.\nLa ruta te alguns trams més exigents i apesar d'anar per pistes, tant de terra com asfaltades, hi ha alguns trams que no estan en molt bon estat. Recomanem fer-la en diverses etàpes, fent nit als pobles o cases rurals que s'hi troben pel camí.\nDistancia: 122 Km | Desnivell acumulat: +2630/-2630 | Altura màx./min.: 711 m / 3 m |Pendent mitja: + 4,2% / -4,2% | Dificultat: Moderada\nHi han tres alternatives que permeten escurçar el recorregut, sense perdre l'essencia de la ruta i que ens permeten adaptar-la als requeriments del momet.\nAlternativa A: Entre Tivenys i Bitem per la carretera, seguint el Riu Ebre i entre mis de tarongers.\nAlternativa B: Entre el Povet de l'Amorós i la cova Fumada, baixem de la parc eòlic cap a Fullola.\nAlternativa C: Entre la bassa del Coll de l'Alba i el Mas de Don Ramon, baixem a la plana de secà.\nUna ruta que pots adaptar a les teves necessitats\n2-3 DÍAS SOPORT\nTransport d'equipatge entre allotjaments\nRecollida en cas de problemes\n2-3 DIES ACOMPANYAMENT\nPunts d'assistència a la ruta\nMapa, track, descripció de l'itinerari\n1 DIA ACOMPANYAMENT


Hospitals en Wielen - Directori - Llistat - Guia - Hospital - Grafschaft bentheim landkreis - Baja sajonia - Alemanya - Hospitalsworldguide\nPàgina d'inici › Per país › Alemanya › Baja sajonia › Grafschaft bentheim landkreis › Hospitals en wielen\nHospitals en wielen Grafschaft bentheim landkreis > Baja sajonia > Alemanya\nVolem continuar proporcionant informació útil i precisa a totes les persones que necessiten saber com trobar o contactar Hospitals en Wielen. Per tant, instem a tots els nostres usuaris que, en cas de trobar errors, informeu-nos-nos perquè puguem corregir-los immediatament. Pots ajudar-nos?.\nSom un dels millors directors que existeixen actualment relacionats amb Hospitals en Wielen. Hem passat mesos compilant tota la informació dels hospitals Alemanya per oferir als nostres usuaris tota la informació més rellevant sobre hospitals.\nSi mai no voleu provar de trucar a un dels Hospitals en Wielen i no retiren el telèfon, truqueu al telèfon que trobeu aquí. Els telèfons actualitzats dels hospitals d'aquest lloc de 612 habitants, els trobaràs aquí.\nHospitals en Wielen per categoria\nÉs important tenir cura de la salut pública, ja que la nostra salut no ha de dependre de la quantitat de diners que tenim. Posem a la vostra disposició una àmplia llista d'hospitals públics a Wielen (Alemanya)\nSi no sap per on començar el tractament o la teràpia, us recomanem que consulteu de manera crítica i consulteu opinions sobre hospitals privats Wielen (Alemanya). Introduïu i accedireu a una llista completa amb cadascun d'aquests hospitals. Visiteu els seus llocs web per conèixer més profundament sobre cadascun i prendre una decisió acurada\nLlistat de hospitals pròxims a Wielen


el timbal Formació en Centres de Treball de l'alumnat de 2n CFGS | el timbal\nFormació en Centres de Treball de l’alumnat de 2n CFGS.\nel timbal / Noticies / Formació en Centres de Treball de l’alumnat de 2n CFGS\nL’alumnat de 2n del Cicle Formatiu de Grau Superior fa la Formació als Centres de Treball (FCT) durant l’any. Aquestes pràctiques són una primera trobada amb el món laboral i els permet:\nConèixer el món de l’empresa.\nContactar amb espais i estructures que tenen un funcionament propi.\nAcostar-se a la cultura de l’empresa fora del centre. La inserció laboral necessita aprenentatge.\nExperiència prèvia a la primera ocupació. Conèixer de primera mà com funcionen les empreses en l’àmbit teatral, audiovisual, de la pedagogia teatral i de la dinamització social.\nLa separació de l’àmbit acadèmic.\nAl gener comencen les pràctiques la Núria Ruiz al Maldà teatre amb l’espectacle “Akelarre” de the Feliuettes; en l’àmbit de la dinamització social, la Núria Mayol estarà amb la Xixa Teatre i, dins de la mateixa companyia però en l’àmbit de la creació i actuació teatral, ho farà l’Àngel Ruiz. En l’àmbit pedagògic, la Laura Zorio treballarà al Centre Ocupacions Paideia.


Montserrat Ballarín presenta les novetats del Mercat de La Boqueria\nEl Mercat de la Boqueria continua renovant-se amb una nova aula de formació i una plaça interior\nEs continua així amb l’esponjament del mercat, per tal de fer-lo més amable i més confortable per a la compra quotidiana de veïns i veïnes, tal i com es preveia a la Mesura de Govern de febrer de 2017 »\nL’aula de formació estarà gestionada per l’Associació de Comerciants de la Boqueria »\nL’esponjament del mercat s’està fent en paral·lel a altres accions de la Mesura com la prohibició d’accedir als grups de més de 15 persones, prohibició de conductes incíviques, increment d’hores de seguretat o reforma del sistema d’extracció de fums, o millora de la senyalització »\nUn any més, el Mercat de la Boqueria es prepara per les festes nadalenques, una època d’especial intensitat en què el mercat es converteix en un referent per a moltes llars barcelonines. Sota el lema “anem a sopar, la Boqueria convida”, s’ha organitzat un sorteig, una de les activitats principals de les festes nadalenques\nLa nostra regidora de Comerç, Mercats, Règim Intern i Hisenda,, Montserrat Ballarín ha presentat avui les novetats de La Boqueria. El Mercat continua l’esponjament dels seus espais amb la creació d’una nova plaça interior i la construcció d’una aula de mercat que permetrà dur a terme activitats diverses. Totes dues novetats són possibles gràcies a l’enderroc de dues illes de parades. Per aconseguir-ho, s’han hagut de traslladar els negocis que quedaven en aquestes ubicacions a altres establiments del mercat.\nLes dues accions formen part de la Mesura de Govern aprovada al febrer de 2017, que recollia la necessitat d’esponjar l’oferta excedent del mercat per alliberar els espais de cadascun dels quatre quadrants en què es divideix l’equipament. També es recollien altres mesures com la limitació de l’entrada als grups de més de 15 persones divendres i dissabte, la prohibició de mesures incíviques o diferents actuacions de reforma del mercat, com les sortides de fums en què també s’hi està treballant.\nMontserrat Ballarín ha apuntat que “els mercats volem adaptar-nos a les noves necessitats de la ciutadania, amb nous productes, millorant les infraestructures, establint una major relació amb els clients explicant a les persones com poden consumir el que adquireixen amb l’aula de formació, per exemple. Volem que la ciutadania vegi el mercat de la Boqueria com el seu mercat, i que a la vegada continuï sent una icona de la ciutat al món. Per això continuarem, doncs amb noves reformes com la del terra del mercat que s’ha acordat amb els paradistes”.\nEl president de l’Associació de Comerciants de la Boqueria, Salvador Capdevila, de la seva banda, ha recordat que “a la Boqueria tenim catalogats 20.000 productes al llarg de les quatre estacions, i això fa que sigui un paradigma de mercats al món que està en contínua transformació per adaptar-s’hi a les necessitats de la ciutadania. Ara per Nadal, trobareu una extraordinària varietat de productes, i les compres es podran fer amb més comoditat amb els nous espais i una menor densitat”.\nL’aula de mercat, d’uns 50 m2, es construirà en l’espai que ocupava l’antiga illa de peix, al costat del carrer de la Morera, després que s’hagin enderrocat les parades que hi havia. En total, l’illa estava formada per 14 parades que formaven 10 negocis diferents que o bé han tancat o s’han traslladat a altres parades. Les obres van començar el passat 2 de desembre i és previst que tinguin una durada de 18 setmanes. El pressupost de l’enderroc, la construcció i l’equipament de l’espai tindran un cost de 210.394,0 euros. Serà l’Associació de Comerciants del Mercat de la Boqueria els que gestionaran l’aula per tal de realitzar activitats diverses relacionats amb l’activitat del mercat i assumiran també l’equipament de l’aula.\nDe la seva banda, també s’ha enderrocat l’illa de parades ubicada al quadrant CollserolaLlobregat, darrera de l’actual espai central de venda de peix, cosa que ha permès crear una nova plaça a l’interior del mercat. L’àrea alliberada té una superfície de 50 m2, i servirà tant per millorar la confortabilitat dels clients i clientes que hi vagin a comprar, com per fer-hi activitats d’interès per al mercat. En aquest cas, l’actuació ha tingut un cost de 43.072,43 euros.


Salut confirma que metges de família i infermeres atendran els nens als ambulatoris - CCMA\nSalut confirma que metges de família i infermeres atendran els nens als ambulatoris\nLa Conselleria de Salut ha confirmat que tirarà endavant el pla que preveu que metges de família i infermeres visitin els nens als ambulatoris. El projecte havia provocat les crítiques de nombrosos pediatres. El departament ha anunciat ara que el pla es tirarà endavant amb el suport de la Societat Catalana de Pediatria. Les infermeres s'ocuparan de la prevenció i la promoció de la salut dels nens i l'atenció a malalties lleus. Els metges de família substituiran els pediatres en determinades zones. La mesura s'ha pres davant el creixement de la població infantil i la falta de pediatres en algunes poblacions. De fet s'ha implantat ja en alguns ambulatoris però s'ha decidit estendre-la a tot el territori català.\n20/06/2007 - 14.21 Actualitzat 20/06/2007 - 15.31\nSegons ha explicat la consellera Marina Geli els pediatres estaran "més focalitzats" a atendre les patologies i les infermeres faran una tasca de "promoció i prevenció" i també atenció de malalties banals o menys complexes.\nEl nou pla preveu que tots els nens i nenes de 0 a 14 anys continuïn tenint un pediatre de referència, però també preveu que a determinades zones l'atenció als nens la facin metges de família. Aquests, ja han expressat la preocupació que això no impliqui augmentar la pressió assistencial que ja tenen.


Montsant, l’escala cap a Déu | Catalunya Religió\nMontsant, l’escala cap a Déu\n(Josep Gordi –CR) La nostra caminada pel Montsant comença al poble de La Morera del Montsant, on també hi ha el Centre d’Informació del Parc Natural del Montsant. A l’aparcament que hi ha a l’entrada del entrada ens trobem amb Eduard Miquel, autor del llibre L’eremitisme a Montsant i guia de recessos de cap de setmana a Montsant per viure el contacte directe amb el silenci i la natura. Aquesta descoberta forma part de la col·lecció d’articles sobre santuaris naturals.\nMiquel, abans de començar la nostra excursió, podria explicar-nos per què som davant d’una muntanya santa?\nTradicionalment, i no només en les religions abrahàmiques, l’ésser humà ha cercat l’omniscient, la transcendència i la redempció apuntant amunt, cap al cel. I les muntanyes són els altells que més s’hi aproximen, al cel. I d’entre totes les muntanyes, n’hi ha algunes que presenten un magnetisme i una atracció especials per a tal fi. Montsant n’és una d’elles. I no és cosa nova. En època sarraïna, sabem que Montsant s’anomenava gabal al-barka, que vol dir “muntanyes beneïdes”. Però molt més significatiu que la toponímia és el testimoniatge que deixa tota l’activitat espiritual que s’hi ha desenvolupat al llarg del darrer mil·lenni: un monestir cartoixà –Escaladei–, un convent cistercenc –Bonrepòs–, altres comunitats espirituals menys reglades, nombrosos testimonis de vida eremítica i la presència de 8 santuaris de peregrinació i devoció local.\nLa passejada que us proposem implica enfilar-nos fins la serra major i continuar fins el clot del Cirer que se situa a l’obaga de la serra del Montsant. El millor moment de l’any per endinsar-nos pel Montsant és la primavera i les primeres setmanes d’estiu. La dificultat és baixa ja que, simplement, hem de caminar per un sender que s’enfila fins dalt de la serra del Montsant i després tornar a baixar per un altre camí que presenta algun punt de verticalitat. Ara bé, és una sortida llarga i per gaudir-la cal anar preparats per passar-hi tota la jornada.\nA la part alta del poble de la Morera del Montsant comença el camí, ben senyalitzat, que ens porta a la serra Major, que és el nom que pren la carena de la serra del Montsant. Per arribar-hi, seguim el sender que s’enfila cap a la serra pel grau de Grallera. Els graus són el nom que prenen les canals que divideixen el Montsant i que són els únics espais per on s’insereixen els diferents camins que travessen la serra. Un cop siguem dalt ens toparem amb el Piló de Senyalets que se situa als 1.098 metres d’altitud. En aquest punt llegim unes paraules de l’ermitana de Sant Joan del Codolar: Montserrat Domingo.\ni hem esdevinguts millors,\nAmb aquestes paraules ressonant dins nostre seguim caminant per la carena fins que ens trobem una pinassa isolada que s’anomena el Pi del Cugat. Al peu d’aquesta magnífica pinassa que ha crescut al bell mig de la carena ens aturem una estona per gaudir del paisatge i fer costat a aquest bonic i esforçat arbre. Després d’observar el paisatge del Montsant ens recolzem en el tronc d’aquest arbre. Al peu de la pinassa reflexionem vers els paper d’aquest arbre en aquesta cruïlla de camins. Pensem en la de personatges que ha vist passar aquest arbre: bosquerols, traginers, excursionistes... I potser els seus antecessors van veure monjos i eremites caminant d’un vessant a l’altre de la serra, amb la cartoixa d’Escala Dei a la solana i a l’obaga diferents ermites, balmes i coves on van instal·lar-se, des del segle XII, nombrosos anacoretes. Totes aquestes persones van sentir-se atrets també pel silenci i la solitud de la serra que els permetia dedicar-se a la pregària i a la contemplació.\nMiquel, el Montsant presenta dues cares ben diferents. Talment com si existís un vessant masculí i un altre de femení?\nSí, així és. La cara sud de la serra es presenta alterosa, amb cingles escarpats, rocosa, solana i amb vegetació de matoll i arbre menut. Per contra, la cara nord, solcada pel riu Montsant i nombrosos barrancs, mostra un aspecte molt més ufanós i fèrtil, amb major presència d’aigua i vegetació molt més atapeïda i crescuda. I aquest vessant nord, amb l’afluència constant d’aigua i un clima relativament temperat, també destaca per la presència de múltiples balmes i coves, combinació idònia que crea un conjunt d’abrics naturals que ha permès assentament humà des del paleolític tardà. Des d’una perspectiva funcional, de ben segur que aquestes condicions van resultar propícies per a la proliferació de la vida anacorètica, una forma de vida espiritual que es desenvolupa en condicions d’austeritat, de solitud i d’aprofitament de l’entorn.\nTot seguit, davallem cap el clot del cirer. Si feu aquesta sortida a principis d’estiu trobareu que després de caminar per l’àrida carena de la serra, arribar al clot és un oasi de verdor. El motiu és una petita depressió que és freqüentada pels pastors i els seus ramats. Per aquest motiu ens apareix en un dels seus extrems una font amb el seu abeurador que aprofita l’aigua dels degotalls. A part de la verdor de les herbes, en el temps primaveral, sobte la presència d’un parell de nogueres. Segurament la presència d’aquests arbres va lligat al pas de pastors per aquesta zona. Potser una nou va caure del sarró d’un pastor o senzillament va ésser enterrada sota de terra. Un cop arribats al clot badem una bona estona per aquest amfiteatre format per roques i gaudim tranquil·lament dels petits cingles, de les balmes, de l’herbei i de la presència majestuosa de les nogueres.\nMiquel, imagino que per aquest espai van passar molts ermitans i monjos. Quantes ermites hi ha a la serra?\nA Montsant trobem 8 ermites. Avui totes elles han quedat convertides en santuaris locals menys una: Sant Joan del Codolar, que a més d’ésser santuari acull des de fa més de 40 anys l’únic testimoni actual a la serra de vida eremítica, Montserrat Domingo. Encara que avui aquesta forma de vida sigui residual a Montsant, sabem que la majoria d’aquestes ermites tenen un passat prolífic en aquest sentit. Sabem que van acollir homes i dones a la cerca de vida espiritual de recés i contemplació, en molt casos en solitud, però també es van donar casos de vida comunitària o, millor dit, de colònies d’anacoretes solitaris, normalment amb segregació per gènere, però algunes d’elles foren mixtes! Així que la vida eremítica a Montsant ha sigut rica tant en nombre com en forma. I, fins i tot, en procedència! Tant és així que pels volts de 1590, quasi de manera coetània sabem que van viure a la serra eremitans de Mallorca, València, França i Sicília.\nQuina era la importància de la Cartoixa d’Escala Dei?\nCabdal. Escaladei representa el màxim exponent de vida espiritual a Montsant. Va ser durant segles una cartoixa gran i consolidada i, malgrat ser classificada com a monestir, els seus monjos professaven una forma de vida molt semblant a la d’un anacoreta: practicaven en escreix el silenci, la pregària i la solitud. Alhora, va representar també durant segles el pol econòmic i polític de la zona, titular de nombroses propietats urbanes i explotacions agrícoles. Un domini del qual no en va quedar exempta la resta de vida espiritual a Montsant.\nAbans d’acostar-nos a les nogueres recordem que és un arbre provinent de l’Orient que apareix plantat al costat de masos i camins, de fulla caduca, que enlairar-se fins als trenta metres d’alçada, té una escorça grisenca. La fulla és de grans dimensions i està formada per diversos folíols ovalats, el seu fruit verd quan es tendre i de color marró clar quan madura i dins seu té la nou que és comestible i utilitzada com a ingredient de la ratafia i altres licors.\nQuan ho creiem convenient ens estirem sota la capçada d’una de les nogueres i gaudim de la seva ombra benèfica, així com de les formes de les seves branques i fulles. Penseu que l’arbre és molt present en moltes tradicions espirituals i pren molts simbolismes. Ara bé per damunt de tot, és un pont o un intermediari entre el cel i la terra, talment com si fos una antena. Tanquem els ulls i sentim-nos units a l’arbre, arrelats a la terra i mirem, des de dins nostre, cap al cel. Es tracta de viure la connexió amb l’arbre i la terra.\nEn els recessos que guieu, quin valor pren el silenci?\nFem observança ininterrompuda del silenci. Perquè durant els dies que dura el recés procurem connectar-nos a un mode de simple i total escolta. Per escolta em refereixo no només a l’audició de fenòmens sonors, sinó a l’observació de qualsevol fenomen, de l’exterior o de l’interior d’un mateix. Aquest mode també pressuposa una actitud d’investigació i curiositat, suspenent la tendència natural i dominant a fer, a corregir i a actuar i substituint-la per una contemplació amorosa. El silenci és un gran aliat per a aquest propòsit. Ens permet portar l’atenció a un espectre contemplatiu més ampli, a prendre consciència més profundament. I també esdevé una oportunitat per a un descans profund i un contacte íntim amb l’entorn natural.\nRetornem cap a la carena i seguim per ella fins a trobar la cruïlla que ens permetrà tornar, pel grau de Salfores, a La Morera del Montsant. Al llarg d’aquest camí gaudim d’unes magnífiques panoràmiques de la serra del Montsant. Quan siguem a la cinglera situada al peu de les runes de la cartoixa d’Escala Dei llegim aquest altre text de Montserrat Domingo:\nIntentem de percebre les veus del silenci.\nCerquem la transparència d ela boira;\nel calor de la neu;\nla diversitat de la monotonia;\nla policromia del gris...\nEl silenci ens ensenya a ser tolerants.\nMiquel, què cercaven tantes persones venint a viure a redós d’aquesta muntanya?\nPau interior. Igual com la cerquem tu i jo. Perquè, malgrat al món hi ha infinitud de conductes i formes de vida –fins i tot contradictòries algunes amb les altres–, aquest és el gran anhel de tot ésser humà.\nCaminant en silenci i gaudint de la muntanya retornarem al nostre punt d’inici.\nMontsant, Montserrat Domingo, eremita, Scala Dei, Eduard Miquel, santuaris naturals, natura sagrada, natura, Tarragona, Espiritualitat


Xina amenaça els Estats Units per Taiwan "un descens als inferns és fàcil" - Geopolítica.cat\nPosted By: Geopolitica.cat 2 març 2018\nA través d’un editorial publicat al diari Xina Daily, publicació oficial del Partit Comunista Xinès, la Xina ha llençat un advertiment per res subtil als Estats Units, el gegant asiàtic podria anar a la guerra, segons l’editorial, per Taiwan si els EUA promulga una llei que promou relacions oficials entre Washington i l’illa de Formosa, la sobirania de la qual és reclamada per Pequín, i el govern de l’illa de majoria independentista nega.\nAquest dimecres passat, el Senat nord-americà va aprovar el Taiwan Travel Act, que estipula permetre als funcionaris nord-americans de tots els nivells viatjar a l’illa per reunir-se amb els seus homòlegs taiwanesos i permetre a funcionaris d’alt nivell taiwanesos entrar als EUA “amb condicions respectables” per reunir-se amb funcionaris dels Estats Units. Per entrar en vigor, la nova llei ha de ser ratificada encara pel president Donald Trump.\nLes relacions entre la Xina i els EUA se sustenten en un acord mutu pel qual Washington només pot mantenir vincles no oficials amb Taiwan i defensa el principi d‘‘Una sola Xina’. L’illa és una “part inalienable” de la Xina segons els acords entre les dues potències del 1977.\nL’article explica que Washington i Pequín “han mostrat disposició a dialogar per evitar una guerra comercial”, però “a diferència del comerç, Taiwan és una qüestió de sobirania i no és negociable”. Per Trump, creuen els editorialistes del PCX, “pot ser temptador ratificar aquesta llei, perquè podria considerar-ho com un mitjà per obtenir concessions comercials per part de Pequín a favor del seu país”. No obstant això, aquesta acció “només portaria a una inútil i nociva disputa o a alguna cosa pitjor”, adverteix el diari xinès. “Trump hauria d’anar en compte, des que es va convertir en líder a l’illa, Tsai Ing–wen i el seu Partit Progressista Democràtic han estat intentant cada vegada més involucrar als Estats Units en els seus intents secessionistes.”\nSegons China Daily, en cas que la llei nord-americana sigui ratificada, això encoratjaria les autoritats taiwaneses a exigir més sobirania sobre l’illa. Aquest plantejament, per la seva banda, “tindria com a inevitable conseqüència l’activació de la Llei Antisecessió, que permet Pequín usar la força per evitar la secessió de l’illa”, adverteix.\nEn cas de donar-se aquest escenari, EUA es veuria obligat a actuar en defensa de Taiwan, de manera que tota aquesta situació seria una prova que “un descens als inferns és fàcil”, conclou l’article en un to amenaçador, que no és però una novetat a les publicacions oficials del Partit Comunista Xinès.\nTaiwan és un cas especial dins el context de les relacions internacionals, oficialment el govern de Formosa defensa des de l’any 1941, que ells són el govern legítim de tota la Xina i així ho continuen reconeixent vint estats d’arreu del món. El nou govern de Taiwan trenca de fet aquesta tradició política fruit del final de la guerra civil xinesa, i defensa un referèndum d’independència de Taiwan, un estat amb una capacitat militar considerable i amb una força econòmica de primer ordre.\nBe the first to comment on "Xina amenaça els Estats Units per Taiwan “un descens als inferns és fàcil”"


Política de cookies - Fil i fil\nLa web filifil.com utilitza cookies (petits arxius de text que el servidor envia a l'ordinadorr de qui accedeix a la pàgina). Es tracta d'una tècnica usada de manera habitual a internet per portar a terme determinades funcions que són imprescindibles per al correcte funcionament i visualització del lloc. Les Cookies usades en el lloc web tenen, en tot cas, caràcter temporal amb la única finalitat de fer més eficaç la seva trasmissió ulterior i desapereixen al acabar la sessió de lúsuari. En cap cas s'usaran les Cookies per recollir informació de caràcter personal.\nCookies pròpias: Són aquelles que s'envien a l'equip terminal de l'usuari des d'un equip o domini gestionat per el propi editor i des del qual es presta el servei sol·licitat per l'usuari.\nCookies de tercers: Son aquelles que s'envien al equip terminal de l'usuari des d'un equip o domini que no és gestionat per l'editor, sino per una altra entitat que tracta les dades obtingudes a través de les cookies.\nCookies de sessió: Són un tipus de cookies dissenyades per recaptar i emmagatzemar dades mentre l'usuari accedeix a un apàgina web.\nCookies persistents: Són un tipu de cookies en el que les dades segueixen emmagatzemades en el terminal i poden ser accedides i tractades durant un periode definit per el responsable de la cookie i que pot anar d'uns minuts a diversos anys.\nCookies d'anàlisis: Són aquellas que, ben tractades per nosaltres o per tercers, ens permeten quantificar el nombre d'usuaris i així realitzar la medició i l'anàlisi estadístic de l'ús que fan els usuaris del servei oferit. Per això, s'analitza la seva navegació a la nostra pàgina web amb el fi de millorar la oferta de productes o serveis que oferim.\nCookies de xarxes socials: Cada xarxa social usa les seves pròpies Cookies per tal que es pugui punxar en botons tipus M'agrada o Compartir.\nGoogle Analytics és un servei d'anàlisi de dades estadístiques prestat per la empresa Google (política de privacidad). La web filifil.com usa aquest servei per a realitzar un seguiment de les estadístiques de l'ús de la mateixa.\nGoogle Analytics usa cookies per ajudar al lloc web a analitzar dades estadístiques sobre l'ús de la mateixa (nombre de visites, pàgines més vistes, etc.). La informació que genera la cookie (incloent la seva direcció IP) serà directament transmesa i arxivada per Google en els seus servidors d'Estats Units.\nGoogle usarà aquesta informació per compte nostre amb el propòsit de generar informació estadística sobre l'ús de filifil.comn. Google no associarà la seva direcció IP amb cap altre dada de la que disposi Google. Google podrà transmetre dita informació a tercers quan així ho requereixi la legislació, o quan dits tercers processin la informació per compte de Google.\nAl usar aquest lloc web, dóna el seu consentiment al tractament d'informació per Google en la manera i per als fins a dalt indicats.\nÉs possible modificar, restringir o borrar les Cookies de filifil.com des del seu navegador, però, de fer-ho, limitarà la plena funcionalitat de filifil.com


El president de Foment del Treball visita Idiada\nEl president de Foment del Treball visita les instal·lacions d'Idiada\nL'empresa ha presentat a Sánchez Llibre els nous projectes\ndivendres, 11 d’octubre 2019 - 13:21h\nJosep Sánchez Llibre, amb Neus Lloveras, Carles Grasas i Santi Carda, a Idiada. | FEGP\nEl president de Foment del Treball, Josep Sánchez Llibre, ha visitat aquest dijous 10 d'octubre les instal·lacions d'Applus Idiada al terme municipal de Santa Oliva, al Baix Penedès. La visita ha estat propiciada per la Federació Empresarial del Gran Penedès (FEGP), amb l'objectiu que Idiada, la principal empresa del Baix Penedès, presentés les novetats i els projectes en els quals treballa actualment al president de la principal patronal catalana.\nA més de Josep Sánchez Llibre, també han visitat Idiada la nova presidenta de la FEGP, Neus Lloveras, que va ser escollida recentment, i el vicepresident de la patronal penedesenca, Santi Carda. Idiada ocupa unes instal·lacions de prop de 400 hectàrees a Santa Oliva, on hi concentra un dels majors laboratoris de recerca aplicada a l'àmbit de l'automoció. La companyia que dirigeix Carles Grasas està present arreu del món i té una plantilla que sobrepassa els 2.500 treballadors.\nNoves pistes d'assaig per als vehicles autònoms\nL'empresa ja va avançar fa uns mesos a Tarragona Digital la seva necessitat de créixer al territori per poder impulsar noves instal·lacions d'assaig per desenvolupar el vehicle autònom, un dels projectes més rellevants en el qual treballen actualment. De fet, el passat mes de febrer ja es van construir noves pistes d'assaig en una superfície de cinc hectàrees, que haurien d'estar a punt per ser usades a finals d'aquest any. La inversió ha estat de quatre milions d'euros.\nIdiada també va ser notícia a finals de l'any passat per la proposta d'implantar-se en una part dels terrenys que s'han de destinar al Logis Penedès. El Consell Comarcal del Baix Penedès va traslladar aquesta demanda a la Generalitat, amb l'objectiu de lligar el futur de l'empresa a la comarca, perquè pugui fer el creixement que necessita sense haver de marxar a fora. Segons es va anunciar en el seu moment, l'empresa podria invertir fins a 100 milions en cinc anys per desenvolupar en aquests terrenys un centre d'investigació.


Canvi radical del temps a Barcelona\nCanvi radical del temps a Barcelona, després de Setmana Santa\nDesprés de fregar els 27 °C dissabte, s'espera que baixin per sota dels 20 °C els pròxims dies\nDesprés d’una Setmana Santa amb temperatures molt agradables, s’espera que a partir de dimarts el clima canviï de forma radical. Aquest dissabte l’estació meteorològica situada al Zoo de Barcelona marcava una temperatura màxima de 26,8 °C i s’espera que en les pròximes hores aquestes xifres vagin baixant fins a situar-se per sota dels 20 °C de temperatura màxima. El motiu? Una massa d’aire fred provinent de l’Atlàntic.\nAquest dilluns ja es nota el descens de la temperatura, respecte d’aquest cap de setmana, marcat per un sol radiant, però també amb aire moderat. Igualment, tant dissabte com diumenge les platges de Barcelona s’han omplert de gent en el que ja es podria considerar el primer cap de setmana amb temperatures d’estiu.\nA les 13.40 h d’aquest dilluns, la temperatura més elevada s’ha registrat a l’estació meteorològica de la Zona Universitària, amb una xifra rodona de 20 °C. L’ha seguida la de l’Observatori Fabra, que ha anotat 19,7 °C. Després: 18,5 °C al Port, 17,9 °C al Raval i 17,4 °C al Zoo.\nAl llarg de la tarda d’aquest dilluns les temperatures aniran baixant a poc a poc. Dimarts s’esperen pluges. Les de major intensitat, al migdia, amb precipitacions acumulades de 2 mm l’hora. De fet, al llarg d’aquest dia el sol estarà tapat per núvols i l’ambient serà grisós al llarg de la jornada, segons les prediccions que fa el Servei Meteorològic de Catalunya (Meteocat).\nPer dimecres es mantindrà la mateixa tendència. Sembla que el dia serà una mica més agraït, perquè no hi ha previsió de pluja, si bé és cert que les temperatures seran més moderades que les que s’han viscut aquest cap de setmana. Igualment, el sol no acabarà de sortir del tot, perquè els núvols ho impediran durant bona part del dia.\nA partir d’aleshores, major incertesa, perquè encara queden dies per saber exactament què passarà dijous, malgrat que els mapes indiquen que hi ha probabilitat que torni a ploure, amb unes temperatures estabilitzades entorn dels 20 °C de màxima i 10 °C de mínima.\nclima Meteorologia Servei Meteorològic de Catalunya Temps\nCap de setmana amb un canvi de temps radical\nDivendres la temperatura màxima pot arribar als 25 graus, però el cap de setmana tornen a baixar les temperatures\nNeva a Collserola\nA Barcelona es detecten flocs a les cotes més elevades i a Sitges a cota de 200 metres\nQuin temps ens espera aquest dilluns a Barcelona\nS'espera un dia amb sol i temperatures molt més suaus després d'un dia de neu a la ciutat


Safata de xiuxiueigs: Potser l'hivern no és ni el fred ni la neu\nPublicat per Josep Manuel López Gifreu (Pep Barbagelata) a les 16:02:00 Etiquetes: hivern\nSi tens on refuxiarte per sentir l'escalfor qui diu que no es bo el fret.\n25 de gener de 2008 a les 19:49\ni tant pots trobar gel al lloc més càlid del planeta, parlant de relacions humanes.\nhi ha gent que porta el gel a prop del cor.\n25 de gener de 2008 a les 23:42\nJa ho crec, hi ha gent que em glaça el cor només de sentir-ne el nom, hi ha dies glaçats de solitud i de tristesa, hi ha vides gelades per no tenir amor, cert... Petons\nFalta el fred, encara que a vegades ens sorpren a la vora de la llar de foc...\n27 de gener de 2008 a les 19:19\nVeus? Això no ho coneixia. Però és veirtat tenir el cor glaçat no és bo...


3 botons i START: Especial: Michael Jackson als videojocs\nEspecial: Michael Jackson als videojocs\nAhir a la nit (a la tarda segons l'hora de Califòrnia) ens va deixar el Rei del Pop, Michael Jackson, als 50 anys, víctima d'un atac de cor. La pèrdua és importantíssima, però deixa un llegat incalculable, i precisament perquè era una figura tan coneguda també va tenir un paper al món dels videojocs.\nI això ho podem afirmar no només perquè era un gran col·leccionista de màquines arcade, sinó perquè a més va protagonitzar un videojoc, el famós Moonwalker.\nUn títol que va sortir per a màquines recreatives el 1990, i es presentava com un joc on podríem controlar en Michael i derrotar els dolents, vaja, un beat'em up, amb una banda sonora de luxe. Malauradament, les versions domèstiques no en surten gaire ben parades, si bé no són jocs dolents en absolut. El de la Mega Drive, que es va llançar també el 1990, encara va força buscat.\nCom es pot veure, tot i que el gènere continua essent el mateix, la perspectiva canvia. En sí és un joc diferent. Per cert, hi apareix en Bubbles, l'estimat ximpanzé d'en Michael amb el qual ara, per fi, s'ha pogut reunir. Però abans d'això, el 1986 ja havia vist la llum a la Master System:\nA banda d'aquest tres, que eren oficials de Sega, també van sortir versions per als microordinadors de l'època que no estaven recolzats per la companyia japonesa. No n'he trobat vídeos que no continguin comentaris en àudio dels autors, però el joc era força diferent de les altres versions i va aparèixer en MSX, ZX Spectrum, Atari ST, Amiga, Commodore 64, Amstrad CPC i PC el 1989.\nPerò la cosa no s'acaba aquí. Michael Jackson no va protagonitzar més jocs, però sí que va fer aparicions més o menys clares en uns quants.\nAquí el veiem a l'Space Channel 5 de la Dreamcast (1999), però també va sortir a Space Channel 5: Part 2 (Dreamcast i Ps2, 2002).\nI aquí el tenim com a boxador al Ready 2 Rumble Boxing: Round 2, de la Dreamcast, la Nintendo 64, la Playstation, la Playstation 2 (l'any 2000 totes aquestes) i la Gameboy Advance (2002). Hi sortia com a personatge famós desbloquejable, entre altres com en Shaquille O'Neal o el matrimoni Clinton. I, per acabar, un vídeo sobre la teoria que afirma que almenys una cançó de la banda sonora del Sonic the Hedgehog 3 (Mega Drive) està basada en un tema del Rei del Pop:\nJo ho veig agafat pels pèls, però com que és un rumor conegut n'havia de parlar aquí. En fi, llarga vida al Rei!\nPublicat per Moroboshi a 14:25\nAnònim 30 de juny de 2009 a les 23:15\nÉs molt interessant tota aquesta informació que has publicat del Rei del Pop :) Jo recordo quan un company em va dir que em deixava el joc del Moonwalker i que era molt divertit perquè havia d'anar rescatant "Annies", l'Annie era una de les nenes que sortia a la mateixa pel·lícula del Moonwalker (molt bona, per cert) Era molt estrany moure amb el commandament en Michael, i veure'l ballar... però impressionant!\nTambé volia dir que a mi sí que se m'assembla la melodia del Sonic amb la cançó de Who is It, o potser és el que vull sentir... com m'agradaria sentir que tot això de la seva mort és un malson, i que podré tornar a sentir en directe la seva veu...


Projecte per vendre calçots cuinat Premi Emprenedoria 2018 del Baix Ebre\nUn projecte per vendre calçots cuinats, envasats al buit ha guanyat el Premi Emprenedoria 2018 del Baix Ebre\nUna empresa de l’Aldea que vendrà paquets al buit de calçots cuinats guanya el premi Emprenedoria 2018 del Baix Ebre\nEl Consell Comarcal del Baix Ebre ha lliurat aquest dijous els premis Emprenedoria, Solidaritat, Projecte Jove i Fotografia de la Gent Gran, que convoca anualment amb l’objectiu de distingir i reconèixer les millors iniciatives dutes a terme a la comarca en aquests àmbits.\nUn projecte per vendre calçots cuinats, envasats al buit, amb salsa i a punt de consumir ha guanyat el Premi Emprenedoria 2018.\nEs tracta d’una iniciativa de Juan José Escribà, un emprenedor de l’Aldea que amb la marca Hortaldea també vendrà durant la temporada, al detall i a l’engròs, calçots al natural, activitat que complementarà posteriorment amb la venda de fruites i verdures i el seus derivats com cremes i sucs. Tots els productes són de producció pròpia i procedents de l’horta del delta de l’Ebre.\nEl jurat ha concedit un accèssit a l’emprenedora Ecaterina Staicu, una cuinera experta de Campredó que a través de l’empresa Cuinart ofereix un servei d’alta cuina a domicili. Aquesta iniciativa inclou el disseny i elaboració del menú, el servei i la neteja. A banda també ofereix menús d’alta cuina per emportar.\nEl premi Emprenedoria, patrocinat per l’empresa Nedgia Catalunya, la nova marca de distribució del grup Naturgy, té una dotació econòmica de 1.000 euros i inclou l’assessorament tècnic i el suport logístic dels tècnics del Viver d’Empreses i Centre de Negocis Baix Ebre Innova per fer l’acompanyament tècnic necessari del nou projecte.\nL’Associació Esportiva Jordi Pitarque Ceprià ha guanyat el premi a la Solidaritat 2018. Aquesta entitat, creada el 2010 per 28 amics del futbolista de l’Ampolla que va morir a causa d’una aturada cardio-respiratòria, duu a terme al llarg de l’any tot un seguit d’iniciatives per lluitar contra les malalties cardiovasculars i convertir el Baix Ebre en un territori cardioprotegit.\nA aquest treball solidari se li han de sumar, a més, les jornades de formació per a persones amb discapacitat intel·lectual i un programa d’activitats esportives per fomentar valors com el respecte, l’empatia, la humilitat o el treball en equip entre els futbolistes. El premi Solidaritat té una dotació de 1.500 euros, que es destina a finançar el projecte premiat.\nEl premi Projecte Jove 2018, dotat amb un premi de 1.000 euros, ha estat concedit a ‘Im-Perfectes’, un projecte de les germanes Ester i Olga Besolí adreçat als alumnes dels instituts de les Terres de l’Ebre per posar-los en alerta dels perills que pot comportar per a la salut seguir els cànons de bellesa actuals.\nEl jurat ha decidit atorgar un accèssit de 500 euros al Gepec-Ecologistes de Catalunya de Roquetes pel projecte anomenat Club de Naturalistes Ebrencs, una iniciativa que apropa la natura a joves de 12 a 15 anys amb sortides i activitats temàtiques de periodicitat mensual. El premi Projecte Jove compta amb el suport de la direcció general de Joventut de la Generalitat de Catalunya.\nFinalment, el primer premi de Fotografia a la Gent Gran, convocat amb l’objectiu d’estimular la creativitat i difondre les activitats que la Gent Gran porta a terme per envellir d’una manera sana i activa, ha estat concedit a Raimon Ventura, per la fotografia titulada ‘Pescant a l’albada’; i el segon premi, a Jaume Bel, que ha presentat la fotografia titulada ‘Lo Pont Roig’.\nLa presidenta del Consell Comarcal del Baix Ebre, Sandra Zaragoza, ha destacat en el seu parlament “l’elevada participació que han tingut enguany les diverses convocatòries amb les que premiem aquelles persones o entitats que amb noves idees volen construir una comarca millor”.\nLlorenç Forés Curto Desembre 04, 11:57\nHola bon dia, em sap greu comentar que aixo no es cert, desde fa aproximadament uns a 3-4 anysl’empresa “MERCADELTA” amb el nom de RAUL MONTESO de lligallo del gangil, on aquest senyor era un ex-disteibuidor d’auqest producte, on habitualment efectuo compres i distribucuions a tercers, ja fa temps que té el producte en venta; que en aquest cas son calçots cuinats i envasat amb la seva respectiva salsa, de fet fe nomes a ambit de terres de l’ebre, sino que a Barcelona i també Lleida es factura, jo personalment el disteibuixo a Terrassa, Sabadell on podria dir els establiments i corroborar-ho, nomes faria prega a que si es fa un concurs d’aquestes envergadures i les seves consèqüencies per gunyar, es fes uun estudi es si hi ha algu que previament ho ha fet i despres ho ha copiat, en paten o no, es una copia que desprès te un benefici a qui no li pertoquen els merits.\nContestar aquest comentari